De fleste Panthere ble brukt på østfronten, men ved invasjonen i Normandie i juni 1944 var det leveranser av Panther underveis til avdelinger i Frankrike, som ble brukt mot allierte styrker. I Normandie utgjorde Panther nesten halvparten av de tyske stridsvognene. Under den tyske Ardenneroffensiven (desember 1944 – januar 1945) ble et antall Panthere forkledd som den amerikanske panserjageren M10 Wolverine, for å støtte operasjoner som involverte tyske soldater som ga seg ut for å være amerikanere.